Sənə qurban (Şair Məmmədhüseyn)
Gördüm səni qızılgültək açanda,
Bir gecə mehmanım ol, sənə qurban.
İncə belə əl atanda, qucanda,
Danış şirin-şirin dil, sənə qurban.

Nazın çəkdim, naz götürən deyildim,
Dözmədim mən qarşında çox əyildim.
Naz-qəmzə satmaqda dərdini bildim,
Üz çevir, bizə gəl, yol sənə qurban.

Məmmədhüseyni yaxşı bəndə salıbsan,
Olan səbri-qərarını alıbsan.
Əsirgəmə ləbin hureyi-qılman,
Könül rübabımı çal, sənə qurban.
XIX əsrin qoşmaları